open-index/open-wikipedia-markdown huggingface dataset:
Αυστραλιανές ομοσπονδιακές εκλογές 2016

Οι  **ομοσπονδιακές εκλογές του 2016** ήταν εκλογές που διεξήχθησαν  στην Αυστραλία με τη διάλυση όλης της Γερουσίας, για πρώτη φορά από τις εκλογές του 1987. Η ψηφοφορία έγινε στις 2 Ιουλίου και οι εκλογές έγιναν πρόωρα, καθώς κανονικά ήταν προγραμματισμένες πριν τον Ιανουάριο του 2017.

Εξελέγησαν όλα τα 226 μέλη του 45ου Κοινοβουλίου, έπειτα από την παράταση της προεκλογικής εκστρατείας (συνολικά διήρκεσε οκτώ εβδομάδες).

Ο συνασπισμός του πρωθυπουργού Μάλκολμ Τέρνμπουλ κατέλαβε 76 έδρες στη Βουλή, οι Εργατικοί 69, οι Πράσινοι μία έδρα και οι ανεξάρτητοι 2 έδρες. Μία έδρα κατέλαβε το κόμμα του ελληνικής καταγωγής Νικ Ξενοφών. Τα τελικά αποτελέσματα οριστικοποιήθηκαν και ανακοινώθηκαν έπειτα από μία εβδομάδα περίπου.

## Πλαίσιο
Η προκήρυξη των εκλογών έγινε πρόωρα τον Μάρτιο του 2016 από τον ηγέτη του Φιλελεύθερου Κόμματος Μάλκολμ Τέρνμπουλ, προκειμένου να σταθεροποιήσει την πλειοψηφία του κόμματός του στη Γερουσία.
Η προεκλογική εκστρατεία κύλησε μάλλον ανιαρά και στις κάλπες κλήθηκαν περίπου 16 εκατομμύρια ψηφοφόροι. Η έκβαση της ψηφοφορίας εξαρτήθηκε από τις επιστολικές ψήφους (περίπου 30% του συνόλου). Για τον λόγο αυτό, από τα πρώτα αποτελέσματα δεν ήταν ξεκάθαρο ποιο κόμμα θα κέρδιζε την αυτοδυναμία. Ο συντηρητικός συνασπισμός του Φιλελεύθερου πρωθυπουργού Μάλκολμ Τέρνμπουλ ανακηρύχθηκε νικητής των εκλογών, έπειτα από μιάμιση εβδομάδα. Νωρίτερα, την ήττα του στις εκλογές παραδέχθηκε ο αρχηγός του Εργατικού Κόμματος, Μπιλ Σόρτεν.
 
Η αστυνομία ανακοίνωσε τη διενέργεια έρευνας με αφορμή τις καταγγελίες για πολιτική απάτη, μέσω της αποστολής τηλεφωνικών μηνυμάτων που εστάλησαν σε ψηφοφόρους, ενώ είχε αρχίσει η εκλογική διαδικασία.

### Νέο σύστημα ψηφοφορίας
Στις εκλογές του 2016 επίσης για πρώτη φορά εφαρμόστηκε ένα νέο σύστημα ψηφοφορίας για την ανάδειξη των μελών της Γερουσίας, σε αντικατάσταση της ψηφοφορίας με ομαδικά ψηφοδέλτια (group voting tickets). Το νέο σύστημα είναι η προαιρετική ψήφος (optional preferential voting). Στο σύστημα αυτό οι ψηφοφόροι σημειώνουν την προτίμησή τους σε έναν υποψήφιο (που έχει ως αποτέλεσμα να ψηφίζουν σαν να ψήφιζαν με το πλειοψηφικό σύστημα) ή σε όλους τους υποψήφιους ή σε οποιονδήποτε αριθμό μεταξύ των υποψηφίων. Παρότι δεν απαιτείται πλήρης αρίθμηση, στο σύστημα της προαιρετικής ψήφου, οι ψηφοφόροι που έχουν μία επιλογή δεν σημειώνουν σταυρό ή "τικ" αλλά τον αριθμό '1'.

## Αποτελέσματα
### Βουλή των Αντιπροσώπων
:Συμμετοχή 90,98% (Υποχρεωτική ψηφοφορία) — αποχή, ανεπίσημα 5,05%**


Ανεξάρτητοι: Άντριου Γουίλκι και Κάθι Μακ Γκάουαν.

=== Γερουσία ===
:Συμμετοχή 91,90% (υποχρεωτική ψηφοφορία) — αποχή ανεπίσημα 3,94%**

### Επαναληπτική εκλογή στην περιφέρεια Μπάτμαν, 2018
Τον Φεβρουάριο του 2018 ο Εργατικός Ντέιβιντ Φίνεϊ παραιτήθηκε από βουλευτής. Ως αποτέλεσμα, στις 17 Μαρτίου 2018 διεξήχθη επαναληπτική εκλογή για μία έδρα στην περιφέρεια Μπάτμαν. Ο Εργατικός Γκεντ Κίρνεϊ, κέρδισε τις εκλογές λαμβάνοντας 33.426 ψήφους και ποσοστό 42,7%.

## Παραπομπές


2016
Κατηγορία:Εκλογές του 2016
Κάρολος Α΄ του Βολφενμπύτελ

Ο **Κάρολος Α΄** (1 Αυγούστου 1713 - 26 Μαρτίου 1780) από τον Οίκο των Γουέλφων ήταν πρίγκιπας του Βολφενμπύτελ (1735-1780), που ήταν μέρος του δουκάτου του Μπράουνσβαϊγκ-Λύνεμπουργκ.

## Βιογραφία
Ήταν ο πρωτότοκος γιος του Φερδινάνδου-Αλβέρτου Β΄, πρίγκιπα του Βόλφενμπυτελ και της Αντουανέττας των Γουέλφων, κόρης του Λουδοβίκου-Ροδόλφου πρίγκιπα του Βόλφενμπυτελ. Πολέμησε υπό τις διαταγές του Ευγένιου πρίγκιπα της Σαβοΐας στον Αυστρο-Τουρκικό πόλεμο του 1716-18.

Το 1745 απεβίωσε ο πατέρας του και τον διαδέχθηκε. Τότε με συμβουλή του ιερέα του ίδρυσε μία σχολή ανωτέρας εκπαίδευσης, το Collegium Carolinum, σήμερα γνωστό ως Τεχνικό Πανεπιστήμιο του Μπράουνσβαϊγκ. Στη θέση του βιβλιοθηκονόμου της Bibliotheca Augusta του δουκάτου, τοποθέτησε τον Γκότχολντ Εφραίμ Λέσσινγκ. Ενθάρρυνε τις σπουδές στη Βοτανολογία και προς τιμήν του δόθηκε το όνομα Brunswigia σε ένα γένος φυτών.

Για να προωθήσει την οικονομική ανάπτυξη του πριγκιπάτου, ίδρυσε την *Εταιρεία Πορσελάνης στο Φύρστενμπεργκ* (FPC) και έκανε υποχρεωτική την ασφάλεια πυρός. Πάντως δεν κατάφερε να κρατήσει τα οικονομικά του ισορροπημένα, με αποτέλεσμα το 1773 να αναλάβει τη διαχείριση ο γιος του Κάρολος Γουλιέλμος Φερδινάνδος.

## Οικογένεια
Το 1773 νυμφεύτηκε τη Φιλιππίνα-Καρλότα των Χοεντσόλερν, κόρη του Φρειδερίκου-Γουλιέλμου Α΄, βασιλιά της Πρωσίας και είχε τέκνα:
* Κάρολος-Γουλιέλμος-Φερδινάνδος 1735-1806, πρίγκιπας του Βολφενμπύτελ.
* Σοφία-Καρολίνα 1737-1817, παντρεύτηκε τον Φρειδερίκο των Χοεντσόλερν, μαργράβο του Βρανδεμβούργου-Μπάυροϊτ.
* Άννα-Αμαλία 1739-1807, παντρεύτηκε τον Ερνέστο-Αύγουστο Β΄ των Βέττιν, δούκα της Σαξονίας-Βαϊμάρης-Άιζεναχ.
* Φρειδερίκος-Αύγουστος 1740-1805, στρατηγός της Πρωσίας, άτεκνος.
* Αλβέρτος Ερρίκος 1742-1761.
* Γουλιέλμος Αδόλφος 1745-1770.
* Ελισάβετ-Χριστίνα 1746-1840, παντρεύτηκε τον Φρειδερίκο-Γουλιέλμο Β΄ των Χοεντσόλερν, βασιλιά της Πρωσίας.
* Αυγούστα-Δωροθέα 1749-1803, ηγουμένη του αβαείου Γκάντερσχαϊμ.
* Λεοπόλδος 1752-1785, στρατηγός της Πρωσίας, άτεκνος.
* Άλλα τέσσερα τέκνα απεβίωσαν πριν ενηλικιωθούν.

## Παραπομπές


## Πηγές
* Snijman, Dee (April 2005). "Brunsvigia". www.plantzafrica.com. South African National Biodiversity Institute. Retrieved 14 April 2016. The name Brunsvigia was first published in 1755 by Lorenz Heisters (1683-1758), a botanist and professor of medicine at the University of Helmstädt. It honours Karl, the Sovereign of Braunschweig, who promoted the study of plants, including the beautiful Cape species B. orientalis.

Κατηγορία:Πρίγκιπες του Βολφενμπύτελ
Κατηγορία:Οίκος των Γουέλφων
Κατηγορία:Προτεστάντες μονάρχες
Κατάλογος έργων του Μουσείου Πούσκιν

Η σελίδα αυτή περιέχει εικονογραφημένο κατάλογο έργων ζωγραφικής του Μουσείου Πούσκιν

## Ιταλική ζωγραφική

## Ισπανική ζωγραφική

## Γαλλική ζωγραφική

## Φλαμανδική ζωγραφική

## Ολλανδική ζωγραφική

## Γερμανική, αγγλική και ρωσική ζωγραφική

Κατηγορία:Κατάλογοι έργων τέχνης ανά μουσείο
Ντάνιελ Μπάρενμποϊμ

Ο **Ντάνιελ Μπάρενμποϊμ**, KBE,  (*Daniel Barenboim*, εβραϊκά: *דניאל בארנבוים*, γεννημένος 15 Νοεμβρίου 1942 στο Μπουένος Άιρες) είναι Αργεντινο-Ισραηλινός πιανίστας και μαέστρος, ο οποίος είναι πολίτης, εκτός της Αργεντινής και του Ισραήλ, της Ισπανίας και της Παλαιστίνης. Είναι γενικός μουσικός διευθυντής στην *Deutsche Staatsoper Berlin* και την *Staatskapelle Berlin*. Προηγουμένως υπήρξε μαέστρος στην *Chicago Symphony Orchestra*, την *Orchestre de Paris* και την *[[Σκάλα του Μιλάνου|La Scala]]* του Μιλάνου. 

Ο Μπάρενμποϊμ είναι επίσης γνωστός για τη συνεργασία του με την *West–Eastern Divan Orchestra*, μία ορχήστρα με έδρα τη Σεβίλλη, η οποία αποτελείται από νεαρούς Άραβες και και Ισραηλινούς μουσικούς. Γνωστός είναι ωστόσο και για την κριτική που ασκεί για την Ισραηλινή κατοχή σε εδάφη της Παλαιστίνης. Ο Μπάρενμποϊμ είναι πολύγλωσσος, αφού μιλά άπταιστα ισπανικά, εβραϊκά, αγγλικά, γαλλικά, ιταλικά και γερμανικά.

Κατά τη διάρκεια της καριέρα του έχει βραβευθεί πάρα πολλές φορές. Μερικές από τις μεγαλύτερες τιμές που έχει λάβει είναι μετάλλια από το βρετανικό Order of the British Empire, το γαλλικό Légion d'honneur το γερμανικό Großes Bundesverdienstkreuz, αλλά και το Willy Brandt Βραβείο. Μαζί με τον Παλαιστίνιο-Αμερικανό καθηγητή πανεπιστημίου Έντουαρντ Σαΐντ, έλαβαν μετάλλιο από το ισπανικό Premios Princesa d'Asturies. Έχει λάβει εφτά Grammy για τη δουλειά του και τη δισκογραφία του.

## Παραπομπές

## Εξωτερικοί σύνδεσμοι
* Daniel Barenboim official website 
* 
* Daniel Barenboim Revealed on CNN.com 
* In the Beginning was Sound, 2006 BBC Radio 4 Reith Lectures.
* BBC Radio 3 interviews , November 1991
* Discography at SonyBMG Masterworks
* ''Elgar Cello Concerto in E minor'', opus 85 ''Jacqueline Du Pré'' with ''Daniel Barenboim'' and ''The New Philharmonia Orchestra'' on YouTube
* Review: Fidelio played by Daniel Barenboim and the West–Eastern Divan Orchestra
* Westphalian Peace Prize 
* Barenboim's outstanding Beethoven, on the symphony cycle at classicstoday.com
* Daniel Barenboim and Arab Anti-Israel Sentiment: A Classic Example of Political Naivety 

Κατηγορία:Εβραίοι μουσικοί
Κατηγορία:Αργεντινοί μουσικοί
Κατηγορία:Ισραηλινοί μουσικοί
Κατηγορία:Βραβευμένοι με Grammy
Κατηγορία:Αργεντινοί διευθυντές ορχήστρας
Κατηγορία:Αργεντινοί πιανίστες
Α΄ κατηγορία ΕΠΟΛ

Η **Α΄ Κατηγορία ΕΠΟΛ** είναι ένα τοπικό, ποδοσφαιρικό πρωτάθλημα το οποίο διοργανώνεται από την Επαρχιακή Ποδοσφαιρική Ομοσπονδία Λεμεσού (ΕΠΟΛ) απο το 1956. Στο πρωτάθλημα αυτό συμμετέχουν ομάδες μέλη της ΕΠΟΛ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου. Πολυνίκης ομάδα του θεσμού είναι η ΑΕΖ Ζακακίου με 8 κατακτήσεις.

Από το πρωτάθλημα αυτό καθορίζεται η ομάδα που θα εκπροσωπήσει την ΕΠΟΛ στο Πρωτάθλημα πρωταθλητριών ΣΤΟΚ και οι ομάδες της ΕΠΟΛ που θα συμμετάσχουν στο Πρωτάθλημα Ένταξης ΣΤΟΚ μέσα από το οποίο καθορίζονται οι ομάδες που θα συμμετάσχουν στην Επίλεκτη κατηγορία ΣΤΟΚ, το χαμηλότερο επίπεδο εθνικού πρωταθλήματος της Κύπρου. 

Η Α΄ κατηγορία ΕΠΟΛ βρίσκεται στο 5ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Α΄ κατηγορίας των τοπικών ομοσπονδιών.

## Δομή
Στο πρωτάθλημα συμμετέχουν 12 ομάδες. Διεξάγονται δύο γύροι, όπου η κάθε ομάδα αντιμετωπίζει όλες τις υπόλοιπες ομάδες εντός και εκτός έδρας. Η πρωταθλήτρια ομάδα συμμετέχει στο Πρωτάθλημα πρωταθλητριών ΣΤΟΚ. Οι πρώτες ομάδες (ο αριθμός διαφοροποιείται από τη ΣΤΟΚ) συμμετέχουν (αν το επιθυμούν) στο Πρωτάθλημα Ένταξης ΣΤΟΚ.

## Ομάδες
Οι ομάδες που συμμετέχουν στο πρωτάθλημα Α΄ κατηγορίας 2025-26 είναι:

* 
*ΑΕΜ Μουτταγιάκας
*ΑΕΝ Πισσουρίου
*ΑΠΕΠ Πελενδρίου
* Δόξα Πολεμιδιών
* 
* 
* Κούριον Επισκοπής
* Νεολαία Ασγάτας/Βάσας
* Οθέλλος Προσφύγων Επισκοπής
* 
* 

## Οι πρωταθλήτριες ομάδες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου. Την περίοδο 1974-75 το πρωτάθλημα καθυστέρησε να ξεκινήσει λόγω της τουρκικής εισβολής στην Κύπρο και ως εκ τούτου δεν έγιναν αγώνες για ανάδειξη πρωταθλήτριας ομάδας της ομοσπονδίας. Την περίοδο 2020-21 το πρωτάθλημα διακόπηκε εξαιτίας της πανδημίας του κορωνοιού.

## Κατακτήσεις ανά ομάδα
Ο πίνακας που ακολουθεί παρουσιάζει τις συνολικές κατακτήσεις πρωταθλήματος ανά ομάδα.

## Κατακτήσεις πρωταθλημάτων ομίλων ανά ομάδα

Μέχρι το 2001 καθώς και στις περιόδους 2011-12, 2012-13 και ξανά από την περίοδο 2022-23 το πρωτάθλημα της ΕΠΟΛ διεξάγεται σε ομίλους και οι πρωταθλήτριες των ομίλων δίνουν αγώνες νοκ-αουτ για την ανάδειξη πρωταθλήτριας ομάδας της ομοσπονδίας. Ο πιο κάτω πίνακας παρουσιάζει τις κατακτήσεις πρωταθλημάτων ομίλων άνα ομάδα:    

## Δείτε επίσης
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου
* Κύπελλο Α΄ κατηγορίας ΕΠΟΛ

## Βιβλιογραφία
*

## Παραπομπές


## Εξωτερικοί σύνδεσμοι

* Ιστοσελίδα ΕΠΟΛ
Νάντια Μπουλανζέ

Η **Ζυλλιέτ Νάντια Έλμα Μπουλανζέ** (· 16 Σεπτεμβρίου 1887, Παρίσι – 22 Οκτωβρίου 1979, Παρίσι) ήταν Γαλλίδα πιανίστα, οργανίστα, διευθύντρια ορχήστρας, μουσικολόγος, συνθέτρια και παιδαγωγός. Περισσότερο γνωστή είναι ως καθηγήτρια μερικών από των σπουδαιότερων συνθετών και μουσικών του 20ου αιώνα. Συχνά, ερμήνευε κιόλας ως πιανίστα και οργανίστα.

Προερχόμενη από μουσική οικογένεια, είχε λάβει πολλές διακρίσεις από μικρή ηλικία από το Κονσερβατόριο του Παρισιού, όμως πίστευε ότι ως συνθέτης δεν ήταν καλή, έτσι αποφάσισε να αφοσιωθεί στη διδασκαλία. Σε αυτόν τον τομέα διέπρεψε και μαθήτευσε μερικούς από τους πιο σημαντικούς μουσικούς, συνθέτες, σολίστ και μαέστρους του 20ου αιώνα, μεταξύ αυτών ο Άαρον Κόουπλαντ, ο Κουίνσυ Τζόουνς, ο Έλιοτ Κάρτερ, ο Βέρτζιλ Τόμσον, ο Ντάνιελ Μπάρενμποϊμ, Φίλιπ Γκλας, ο Μισέλ Λεγκράν, ο Άστορ Πιατσόλα και ο Βόιτσεχ Κίλαρ. Ήταν η μεγαλύτερη αδελφή της Λιλί Μπουλανζέ.

Η Μπουλανζέ δίδαξε τόσο στην Αγγλία όσο και στις ΗΠΑ, ενώ συνεργάστηκε και με διάφορες μουσικές ακαδημίες και σχολές όπως η Σχολή Τζούλλιαρντ, το Longy School of Music of Bard College, το Βασιλικό Κολλέγιο Μουσικής και η Βασιλική Ακαδημία Μουσικής του Λονδίνου. Όμως, κατά κύριο λόγο δίδασκε στο διαμέρισμά της στο Παρίσι, όπου παρέδιδε μαθήματα για εφτά δεκαετίες, μέχρι και τον θάνατό της. Η Μπουλανζέ, ήταν η πρώτη γυναίκα που διεύθυνε τόσες πολλές μεγάλες ορχήστρες όπως τη Φιλαρμονική της Νέας Υόρκης και της Βοστώνης, μεταξύ άλλων.

## Παραπομπές


## Εξωτερικοί σύνδεσμοι
* www.nadiaboulanger.org
* The American Conservatory at Fontainebleau
* Songs by Nadia Boulanger at The Art Song Project

Κατηγορία:Γάλλοι πιανίστες
Κατηγορία:Γάλλοι συνθέτες
Κατηγορία:Γάλλοι διευθυντές ορχήστρας
Κατηγορία:Γάλλοι εκπαιδευτικοί
Κατηγορία:Απόφοιτοι Ανωτάτου Εθνικού Ωδείου Μουσικής και Χορού του Παρισιού
Μάλκολμ Τέρνμπουλ

Ο **Mάλκολμ Τέρνμπουλ** (γεννήθηκε στις 24 Οκτωβρίου του 1954) ήταν ο 29ος πρωθυπουργός της Αυστραλίας και αρχηγός του Φιλελεύθερου Κόμματος.

Ανέλαβε αμφότερες τις θέσεις μετά την ήττα του Τόνι Άμποτ στις εκλογές για την ηγεσία του κόμματος στις 14 Σεπτεμβρίου 2015. Η κυβέρνηση του Τέρνμπουλ επανεξελέγη στις ομοσπονδιακές εκλογές του 2016.

## Βιογραφικά στοιχεία
### Πρώτα χρόνια και εκπαίδευση
Γεννήθηκε στο Σίδνεϊ το 1954, γιος του Μπρους Μπλάι Τέρνμπουλ και της Κόραλ Λάνσμπερι. Οι γονείς του χώρισαν όταν εκείνος ήταν 9 ετών. Εν συνεχεία ο Μάλκολμ μεγάλωσε με τον πατέρα του.

Παρακολούθησε μαθήματα στο σχολείο του Σίδνεϊ (Sydney Grammar School), και στη συνέχεια  στο Πανεπιστήμιο του Σίδνεϊ, από όπου αποφοίτησε με πτυχίο μπάτσελορ στην πολιτική επιστήμη  το 1977 και ένα μπάτσελορ στο Δίκαιο το 1978. Έπειτα απέκτησε και μπάτσελορ στο Πολιτικό Δίκαιο από το Πανεπιστήμιο της Οξφόρδης.

Μετά την Οξφόρδη επέστρεψε στην Αυστραλία, όπου εργάστηκε ως δικηγόρος. Είναι παντρεμένος με την Λούσι Χιουζ (από το 1980) και έχουν δύο παιδιά. Σε συνεργασία με τον Μπρους Μακγουίλιαμ, ίδρυσε το δικό του δικηγορικό γραφείο, Τέρνμπουλ Μακγουίλιαμ. 

### Πολιτική σταδιοδρομία
Το 1981 κατήλθε για πρώτη φορά υποψήφιος στις ομοσπονδιακές εκλογές, χωρίς επιτυχία. Εξελέγη βουλευτής το 2004 ως ανεξάρτητος. 

Το 2007 διορίστηκε υπουργός Περιβάλλοντος στην κυβέρνηση του Τζον Χάουαρντ. Την ίδια χρονιά επανεξελέγη βουλευτής. Τον Σεπτέμβριο του 2013 ανέλαβε υπουργός Τηλεπικοινωνιών στην κυβέρνηση του Τόνι Άμποτ.

## Πρωθυπουργός της Αυστραλίας
Έπειτα από εντάσεις στο Φιλελεύθερο Κόμμα, προκλήθηκε σχίσμα στους κόλπους του και ο Τόνι Άμποτ ηττήθηκε στις εκλογές για την ηγεσία του κόμματος από τον Τέρνμπουλ (με ψήφους 54 έναντι 44). 

Ο Τέρνμπουλ ανέλαβε πρωθυπουργός στις 15 Σεπτεμβρίου 2015 και έναν χρόνο μετά το 2016, προκήρυξε πρόωρες εκλογές για τις 2 Ιουλίου, προκειμένου να σταθεροποιήσει την πλειοψηφία του κόμματός του στη Γερουσία. Ο συντηρητικός συνασπισμός του Φιλελεύθερου Τέρνμπουλ ανακηρύχθηκε νικητής των πρόωρων εκλογών, έπειτα από μιάμιση εβδομάδα. Νωρίτερα, την ήττα του στις εκλογές παραδέχθηκε ο αρχηγός του Εργατικού Κόμματος, Μπιλ Σόρτεν.

Ο Τέρνμπουλ έχασε την εμπιστοσύνη των μελών του Φιλελεύθερου Κόμματος, με αποκορύφωμα την παραίτηση 10 μελών της κυβέρνησής του στις 22 Αυγούστου 2018 και την εκδίωξή του από το κόμμα του και παραίτησή του από την πρωθυπουργία. Νέος αρχηγός του κόμματος και πρωθυπουργός εξελέγη ο Σκοτ Μόρισον.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Αυστραλίας
DOSBox

Το **DOSBox** είναι εξομοιωτής που εξομοιώνει έναν συμβατό υπολογιστή IBM PC εκτελώντας ένα λειτουργικό σύστημα DOS, μαζί με συμβατές κάρτες γραφικών και ήχου, που σημαίνει πως κανονικά προγράμματα DOS, συμπεριλαμβανόμενων και παιχνιδιών υπολογιστή, παρέχουν ένα περιβάλλον στο οποίο μπορούν να τρέξουν σωστά, παρόλο που οι σύγχρονοι υπολογιστές έχουν σταματήσει να υποστηρίζουν αυτό το περιβάλλον. Το DOSBox είναι ελεύθερο λογισμικό, γραμμένο κυρίως στη γλώσσα C++ και διανέμεται υπό την Γενική Άδεια Δημόσιας Χρήσης GNU. Το DOSBox έχει ληφθεί πάνω από 30 εκατομμύρια φορές από την αρχική κυκλοφορία της στην SourceForge το 2002.

Το DOSBox μπορεί να τρέξει παλιό λογισμικό DOS σε σύγχρονους υπολογιστές που δεν θα μπορούσε να λειτουργήσει διαφορετικά, λόγω της ασυμβατότητας μεταξύ του παλαιότερου λογισμικού και σύγχρονου υλικού λειτουργικών συστημάτων. Μια σειρά βελτιώσεων χρήσης του DOS έχουν προστεθεί στο DOSBox πέρα από την εξομοίωση DOS, όπως εικόνες σκληρού δίσκου, peer-to-peer, στιγμιότυπα και screencasting. Μια σειρά από vintage βιντεοπαιχνίδια DOS έχουν εμπορικά επανακυκλοφορήσει για να τρέξουν σε σύγχρονα λειτουργικά συστήματα μέσα στο DOSBox.

Δεν έχει κυκλοφορήσει μια νέα επίσημη έκδοση του DOSBox από το DOSBox 0.74, που κυκλοφόρησε το Μάιο του 2010, αν και η ανάπτυξη συνεχίζεται στην έκδοση SVN. Διακλαδώσεις όπως το *DOSBox SVN Daum* και το *DOSBox SVN-LFN* παρέχουν πρόσθετες λειτουργίες, όπως η υποστήριξη των save states και μεγάλων ονομάτων αρχείων.

## Παραπομπές


## Εξωτερικοί σύνδεσμοι

* Επίσημη ιστοσελίδα
* Επίσημο forum του DOSBox

Κατηγορία:Ελεύθερο λογισμικό προγραμματισμένο σε C++
Κατηγορία:Λογισμικό Windows
Κατηγορία:Λογισμικό Android
Κατηγορία:DOS
Θεοδόσιος Παπαθανασιάδης

Ο Θεοδόσιος Παπαθανασιάδης (1898 -1990) γεννήθηκε στο Προυσό Ευρυτανίας. Στις 2 Ιουλίου 1918 κατετάγη ως εθελοντής στρατιώτης και έλαβε μέρος στις επιχειρήσεις της Μικράς Ασίας με το 1/38 Σύνταγμα Ευζώνων. Στη Στρατιωτική Σχολή Ευελπίδων εισήλθε το 1920 κατόπιν των προβλεπομένων εξετάσεων που έδωσε στη Σμύρνη, αποφοίτησε από τη Σχολή τον Ιούλιο του 1922 ως ανθυπολοχαγός Πεζικού και τοποθετήθηκε στο 25ο Σύνταγμα Πεζικού στη Μικρά Ασία. Έλαβε μέρος στις επιχειρήσεις σύμπτυξης των Ελληνικών δυνάμεων και τραυματίσθηκε στη μάχη Κουστούκ Αρσανλάρ.

Από τον Οκτώβριο του 1935 φοίτησε για ένα έτος στην Ανωτέρα Σχολή Πολέμου. Ως πρωτεύσας μετέβη στο Παρίσι τον Οκτώβριο του 1936 στην Ανωτέρα Σχολή Πολέμου μέχρι την αποφοίτησή του τον Αύγουστο του 1938. Κατά τη διάρκεια του μεσοπολέμου υπηρέτησε στο 2/39 Σύνταγμα Ευζώνων ως Διοικητής Λόχου, στη Σχολή Ευελπίδων ως εκπαιδευτής και στην Ανωτάτη Σχολή Πολέμου Θεσσαλονίκης ως υφηγητής.

Την περίοδο του Οκτωβρίου 1939 - Απριλίου 1941 ως ειδικός επιτελής-σύνδεσμος στο Τμήμα Στρατιάς Δυτικής Μακεδονίας ήταν επιφορτισμένος από τον ίδιο τον Αλέξανδρο Παπάγο για ανταλλαγή μηνυμάτων μετά του Αντιστρατήγου Σίμοβιτς, αρχηγού των Γιουγκοσλαβικών δυνάμεων με ειδικές αποστολές. Σε μία εκ των αποστολών αυτών τραυματίσθηκε κατά την πτώση του πολεμικού αεροπλάνου, που τον μετέφερε στο Αντίβαρι Γιουγκοσλαβίας.

Την περίοδο 1942 -1944 μετείχε στη Εθνική Ομάδα Ελλήνων Ανταρτών ως Υποδιοικητής του σώματος Βάλτου Τριχωνίδος. Μετά την απελευθέρωση υπηρέτησε ως επιτελής σε διαφόρους Επιχειρησιακούς Σχηματισμούς και διετέλεσε Διοικητής της VI Μεραρχίας Πεζικού στο Κιλκίς το 1954, Διοικητής του Γ’ΣΣ το 1955-56. Υπαρχηγός ΓΕΕΘΑ το 1958 και Διοικητής 1ης Στρατιάς το 1959.

Μετά την αποστρατεία του διετέλεσε Αντιπρόεδρος (1961-68) και στη συνέχεια Πρόεδρος της Ελληνικής Ολυμπιακής Επιτροπής (1969-73) και από τον Απρίλιο 1964 έως τον Μάιο 1967 Αυλάρχης του τέως Βασιλέως Κωνσταντίνου Β’.

Ετιμήθη με το Αριστείο Ανδρείας, με τον Πολεμικό Σταυρό Α΄ΠΠ, τον Πολεμικό Σταυρό 40-41 και το Μετάλλιο εξαιρέτων πράξεων, Ανώτερο Ταξιάρχη Γεωργίου Α, Ανώτερο Ταξιάρχη μετά ξιφών του Φοίνικος, Από τις Η.Π.Α. με τον Ταξιάρχη Λεγεώνος Αξίας, από τη Γαλλία με το Ταξιάρχη Λεγεώνος της τιμής και από τη Γιουγκοσλαβία με τον Ανώτερο Ταξιάρχη Αξίας.

Υπήρξε απόφοιτος της Φιλολογίας του Πανεπιστημίου Αθηνών. Έγραψε το βιβλίο «ΑΠΟ ΤΗΝ ΣΚΟΠΙΑΝ ΜΟΥ», στο οποίο αναφέρεται στο τιτάνιο αγώνα του έθνους κατά των Ιταλών και Γερμανών στη περίοδο 1939- 45, στον Εμφύλιο Πόλεμο και στην περίοδο της ανοικοδόμησης της χώρας μέχρι το 1959.

Πέθανε το 1990.

## Παραπομπές


Κατηγορία:Έλληνες αξιωματικοί του πεζικού
Κατηγορία:Πρόεδροι Ελληνικής Ολυμπιακής Επιτροπής
Β΄ κατηγορία ΕΠΟΛ

Η **Β΄ Κατηγορία ΕΠΟΛ** είναι ένα τοπικό, ποδοσφαιρικό πρωτάθλημα το οποίο διοργανώνεται από την Επαρχιακή Ποδοσφαιρική Ομοσπονδία Λεμεσού (ΕΠΟΛ) από το 2001. Στο πρωτάθλημα αυτό συμμετέχουν ομάδες μέλη της ΕΠΟΛ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου. Από το πρωτάθλημα αυτό καθορίζονται οι ομάδες που θα προβιβαστούν στην Α΄ κατηγορία ΕΠΟΛ. Η Β΄ κατηγορία ΕΠΟΛ βρίσκεται στο 6ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Β΄ κατηγορίας των τοπικών ομοσπονδιών.

## Δομή
Στο πρωτάθλημα συμμετέχουν 8 ομάδες. Διεξάγονται δύο γύροι, όπου η κάθε ομάδα αντιμετωπίζει όλες τις υπόλοιπες ομάδες εντός και εκτός έδρας. Η πρωταθλήτρια ομάδα προβιβάζεται στην Α΄ κατηγορία ΕΠΟΛ.

## Οι πρωταθλήτριες ομάδες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου. Δεν έχουν εντοπιστεί πληροφορίες για την περίοδο 2006-07, ενώ την περίοδο 2012-13 δεν διεξήχθη. Την περίοδο 2002-03 διεξήχθη σε δύο ομίλους. Το πρωτάθλημα τις περιόδους 2019-20 και 2020-21 διακόπηκε λόγω της πανδημίας του κορωνοιού.

## Δείτε επίσης
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου
* Κύπελλο Β΄ κατηγορίας ΕΠΟΛ

## Παραπομπές


## Βιβλιογραφία
*

## Εξωτερικοί σύνδεσμοι

* Ιστοσελίδα ΕΠΟΛ

Κατηγορία:Ποδοσφαιρικές διοργανώσεις Κύπρου
Κύπελλο Β΄ κατηγορίας ΕΠΟΛ

Το **Κύπελλο Β΄ κατηγορίας ΕΠΟΛ** αποτελεί ποδοσφαιρική τοπική διοργάνωση κυπέλλου στην επαρχία Λεμεσού της Κύπρου. Διοργανώνεται από την Επαρχιακή Ποδοσφαιρική Ομοσπονδία Λεμεσού (ΕΠΟΛ). Στη διοργάνωση συμμετέχουν οι ομάδες του πρωταθλήματος της Β΄ κατηγορίας ΕΠΟΛ.

## Συμμετέχουσες ομάδες
Έως και την περίοδο 2013-14 οι ομάδες της Β΄ κατηγορίας ΕΠΟΛ συμμετείχαν στο Κύπελλο ΕΠΟΛ μαζί με τις ομάδας της Α΄ κατηγορίας ΕΠΟΛ. Από το 2014 οι ομάδες των δύο πρωταθλημάτων συμμετέχουν σε ξεχωριστές διοργανώσεις κυπέλλου. Οι ομάδες της Α΄ κατηγορίας συμμετέχουν στο Κύπελλο Α΄ κατηγορίας ΕΠΟΛ και οι ομάδες της Β΄ κατηγορίας στο Κύπελλο Β΄ κατηγορίας.

## Οι τελικοί του Κυπέλλου Β΄ κατηγορίας ΕΠΟΛ
Στον πίνακα που ακολουθεί παρουσιάζονται οι ομάδες που συμμετείχαν στον τελικό της διοργάνωσης κάθε περίοδο. Το κύπελλο της περιόδου 2019-20 διακόπηκε λόγω της πανδημίας του κορωνοιού.

}||5-0
|-
||2017-18||**||||1-0
|-
||[[Κύπελλο Β΄ κατηγορίας ΕΠΟΛ 2018-19|2018-19]]||**||Πρόοδος Ποταμού Γερμασόγειας||1-0
|-
|}

## Δείτε επίσης

* Β΄ κατηγορία ΕΠΟΛ
* Σύστημα ποδοσφαιρικών πρωταθλημάτων Κύπρου

## Παραπομπές


## Εξωτερικοί σύνδεσμοι
* Ιστοσελίδα ΕΠΟΛ


Κατηγορία:Ποδοσφαιρικές διοργανώσεις Κύπρου
Κύπελλο Α΄ κατηγορίας ΕΠΟΛ

Το **Κύπελλο Α΄ κατηγορίας ΕΠΟΛ** αποτελεί ποδοσφαιρική τοπική διοργάνωση κυπέλλου στην επαρχία Λεμεσού της Κύπρου. Διοργανώνεται από την Επαρχιακή Ποδοσφαιρική Ομοσπονδία Λεμεσού (ΕΠΟΛ) από το 1964.  Στη διοργάνωση συμμετέχουν οι ομάδες του πρωταθλήματος της Α΄ κατηγορίας ΕΠΟΛ. Παλαιότερα στη διοργάνωση συμμετείχαν και οι ομάδες της Β΄ κατηγορίας ΕΠΟΛ. Πολυνίκης ομάδα του θεσμού είναι η ΑΕΖ Ζακακίου με 10 κατακτήσεις.

Η κυπελλούχος ομάδα αποκτά το δικαίωμα συμμετοχής στο Κύπελλο ΣΤΟΚ.

## Δομή
Έως και την περίοδο 2013-14 στο Κύπελλο ΕΠΟΛ συμμετείχαν οι ομάδες των πρωταθλημάτων Α΄ κατηγορίας ΕΠΟΛ και Β΄ κατηγορίας ΕΠΟΛ. Η ονομασία της διοργάνωσης ήταν **Κύπελλο ΕΠΟΛ**. Από την περίοδο 2014-15 οι ομάδες της Β΄ κατηγορίας συμμετέχουν στο Κύπελλο Β΄ κατηγορίας ΕΠΟΛ. Από τότε η ονομασία της διοργάνωσης έγινε **Κύπελλο Α΄ κατηγορίας ΕΠΟΛ**.

## Οι κυπελλούχες ομάδες
Στον πίνακα που ακολουθεί παρουσιάζονται οι κυπελλούχες ομάδες κάθε περιόδου. Το κύπελλο των περιόδων 2019-20 και 2020-21 διακόπηκε λόγω της πανδημίας του κορωνοιού.

## Κατακτήσεις ανά ομάδα

## Δείτε επίσης
* Α΄ κατηγορία ΕΠΟΛ
* Σύστημα ποδοσφαιρικών πρωταθλημάτων Κύπρου

## Βιβλιογραφία
*

## Παραπομπές


## Εξωτερικοί σύνδεσμοι
* Ιστοσελίδα ΕΠΟΛ


Κατηγορία:Ποδοσφαιρικές διοργανώσεις Κύπρου
30ή Συμφωνία (Μότσαρτ)

Η **30ή Συμφωνία σε Ρε μείζονα, [[Κατάλογος του Κέχελ|K]]. 202/186b** (γερμανικά: *Sinfonie D-Dur Köchelverzeichnis 202*) είναι συμφωνία του Βόλφγκανγκ Αμαντέους Μότσαρτ, που γράφτηκε στο Σάλτσμπουργκ και ολοκληρώθηκε στις 4 Μαΐου 1774. Η Συμφωνία περιελάμβανε και Τυμπάνια, αλλά η παρτιτούρα που είχε γραφτεί για το όργανο χάθηκε, και από τότε έχουν γίνει προσπάθειες να γραφτούν τα μέρη με το εν λόγω όργανο.

## Δομή και ενορχήστρωση
Η συμφωνία γράφτηκε για τα εξής μουσικά όργανα: 2 όμποε, φαγκότο, 2 κόρνα, 2 τρομπέτες, τυμπάνια και έγχορδα.

:
\relative c*' {
  \override Score.NonMusicalPaperColumn #'line-break-permission = ##f
  \tempo "Molto allegro"
  \key d \major
  \time 3/4
  <d d, d,>8.\f <d d,>16 q4 r |
  <a a,>8. q16 q4 r |
  g4-. fis-. e-. |
  cis8.\trill( b32 cis) d4 r |
  d'8\fp( cis b a) a-. a-. |
  b8( a g fis) fis-. fis-. |
}
</score>

Το έργο αποτελείται από τέσσερα μέρη:

#Molto [[Tempo|allegro]], 3/4
#[[Tempo|Andantino]] con moto (Λα μείζονα), 2/4
#[[Μινουέτο|Menuetto]] and Trio (το τελευταίο σε Σολ μείζονα]), 3/4
#[[Tempo|Presto]], 2/4

Το πρώτο μέρος έχει φόρμα σονάτας και ανοίγει με διακεκομμένα σαλπίσματα. Ακολουθεί ένα παραδοσιακό σκέλος, το οποίο περιέχει διάλογο μεταξύ βιολιού και μπάσων, εναλλάσσοντας μεταξύ δυνατών και απαλών εντάσεων και τελειώνοντας με τρίλια. Το δεύτερο θέμα του μέρους περιέχει δύο μέρη. Το πρώτο έχει ύφος *ländler*, για δύο βιολιά, αντί για μπάσα, ενώ το δεύτερο είναι [[μινουέτο]], περιέχοντας σχεδόν σε κάθε χτύπο τρίλιες. Η coda επιστρέφει στο ύφος *ländler''. Η εξέλιξη του πρώτου μέρους επικεντρώνεται στο ύφος μινουέτας. Μετά την ανακεφαλαίωση η coda επιστρέφει στο μινουέτο, ώσπου η φράση ομαλοποιείται και οδηγείται στο κλείσιμο.

## Παραπομπές


## Εξωτερικοί σύνδεσμοι
* [Symphony No.30 in D major, K.202/186b (Mozart, Wolfgang Amadeus)](http://imslp.org/wiki/Symphony_No.30_(Mozart,_Wolfgang_Amadeus)) στο IMSLP.org
* Η παρτιτούρα της 30ής Συμφωνίας στο DME.at

30
30
Κατηγορία:Συνθέσεις του 1774
Πρωτάθλημα καλαθοσφαίρισης Α2 εθνικής κατηγορίας ανδρών 1996-1997

Το πρωτάθλημα της **[[Α2 Εθνική καλαθοσφαίρισης ανδρών|Α2΄ Εθνικής κατηγορίας μπάσκετ ανδρών]]** της σεζόν **1996-97** διεξήχθη σε έναν όμιλο, με συμμετοχή 14 ομάδων. Πρωταθλητής αναδείχθηκε ο **[[Ο.Α.Α. Ηρακλείου]],** ο οποίος ανέβηκε στην Α1΄ μαζί με τον δευτεραθλητή Α.Ο. Δάφνης. 
## Βαθμολογία

1 Η θέση κατάταξης στις περιπτώσεις ισοβαθμίας καθορίστηκε με βάση τα αποτελέσματα μεταξύ των ομάδων που ισοβάθμησαν.

## Πηγές
*"Ματιές στα σπορ", Ιανουάριος 1998.
*Tanea.gr - Τελική βαθμολογία



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 1996 1997
Πρωταθλημα Ελλαδος Α2 Ανδρων 1996 1997
Πίτερ Κοσγκρόουβ

thumb|Ο Πίτερ Κοσγκρόουβ.

Ο **Πίτερ Κοσγκρόουβ** (Στρατηγός Sir Peter John Cosgrove, AK, MC , 28 Ιουλίου 1947-) είναι συνταξιούχος ανώτερος αξιωματικός του στρατού της Αυστραλίας, και ο 26ος Γενικός Κυβερνήτης της Αυστραλίας από τον Μάρτιο του 2014 ως την 1η Ιουλίου 2019.

## Στρατιωτική σταδιοδρομία
Απόφοιτος του Βασιλικού Στρατιωτικού Κολεγίου του Ντάντρουν, ο Κόσγκροουβ πολέμησε στον Πόλεμο του Βιετνάμ και τιμήθηκε με τον Στρατιωτικό Σταυρό το 1971.  Το 1980 του απονεμήθηκε και το Εθνικό Μετάλλιο. 

Τη δεκαετία του ' 80 υπηρέτησε ως διοικητής του στρατού στην Αυστραλία και το 1999 ανέλαβε διοικητής της Διεθνούς Δύναμης για το Ανατολικό Τιμόρ (INTERFET).
 

Έγινε αρχηγός των Ενόπλων Δυνάμεων της Αυστραλίας το 2000 υπηρετώντας ως το 2002 και στη συνέχεια αρχηγός της Αμυντικής Δύναμης από το 2002 ως το 2005.
Προήχθη σε διάφορους βαθμούς, φτάνοντας σε εκείνον του στρατηγού. Αποστρατεύτηκε και επιδόθηκε στη βοήθεια των πληγέντων από τον κυκλώνα Λάρι το 2006.

## Γενικός Κυβερνήτης της Αυστραλίας
Τον Ιανουάριο του 2014 διορίστηκε Γενικός Κυβερνήτης της Αυστραλίας και διαδέχθηκε την Κουέντιν Μπράις. Η ορκωμοσία του έγινε στις 28 Μαρτίου 2014  και τιμήθηκε με τον τίτλο του Ιππότη του Τάγματος της Αυστραλίας την ίδια ημερομηνία.

## Προσωπική ζωή
Παντρεύτηκε την Λιν Πέιν το 1976. και έχουν 3 γιους και έναν εγγονό. 

## Παραπομπές


## Εξωτερικοί σύνδεσμοι
*Cosgrove bio , Australian War Memorial
*Cosgrove bio , www.icmi.com.au
*Pictorial bio, www.diggerhistory.info

Κατηγορία:Γενικοί Κυβερνήτες της Αυστραλίας
Γενικός Κυβερνήτης της Αυστραλίας

Ο **Γενικός Κυβερνήτης της Κοινοπολιτείας της Αυστραλίας** (αγγλικά: *Governor-General of the Commonwealth of Australia*) είναι ο αντιπρόσωπος του εκάστοτε βρετανού μονάρχη στην Αυστραλία. Διορίζεται από τον μονάρχη με τη συμβουλή του Πρωθυπουργού της Αυστραλίας. Ο Γενικός Κυβερνήτης ασκεί επίσημα την προεδρία στο Ομοσπονδιακό Εκτελεστικό Συμβούλιο και είναι αρχηγός της Αυστραλιανής Αμυντικής Δύναμης. Είναι επίσης εκπρόσωπος του αντιβασιλέα στην Επικράτεια Αυστραλιανής Πρωτεύουσας. Τα καθήκοντα του Γενικού Κυβερνήτη συμπεριλαμβάνουν το διορισμό υπουργών, δικαστών, πρέσβεων, την έγκριση της βασιλικής συγκατάθεσης στη νομοθεσία που ψηφίζεται από το Κοινοβούλιο και την απόδοση τιμών σε Αυστραλούς.

Ο διορισμός του δεν γίνεται για συγκεκριμένη θητεία, αλλά γενικά αναμένεται να υπηρετεί για πέντε χρόνια και η θητεία του υπόκειται σε πιθανή μικρή παράταση. Από την 1η Ιουλίου 2024, Γενική Κυβερνήτρια είναι η Σαμ Μόστιν.

Από την ίδρυση της Ομοσπονδίας το 1901 και μέχρι το 1965, σχεδόν όλοι οι γενικοί κυβερνήτες ήταν Βρετανοί αριστοκράτες. Η πρώτη γυναίκα που διορίστηκε ποτέ στο αξίωμα ήταν η Λαίδη Κουέντιν Μπράις και η δεύτερη είναι η σημερινή γενική κυβερνήτρια, Σαμ Μόστιν.

## Δείτε επίσης
*Κατάλογος γενικών κυβερνητών της Αυστραλίας

## Παραπομπές


## Εξωτερικοί σύνδεσμοι
*
Πρωτάθλημα καλαθοσφαίρισης Β΄ εθνικής κατηγορίας ανδρών 1997-1998

Το πρωτάθλημα **[[Β΄ Εθνική καλαθοσφαίρισης ανδρών|Β΄ Εθνικής κατηγορίας μπάσκετ ανδρών]]** της σεζόν **1997-98**  διεξήχθη σε έναν όμιλο, με συμμετοχή 14 ομάδων. Πρωταθλητής αναδείχθηκε ο **Γ.Σ. Αρίων Παγκρατίου** και ανέβηκε στην Α2΄ Εθνική κατηγορία. Επίσης, ανέβηκε ο δευτεραθλητής **[[Α.Ο. Παλαιό Φάληρο]]**.

## Βαθμολογία

1 Η θέση κατάταξης στις περιπτώσεις ισοβαθμίας καθορίστηκε με βάση τα αποτελέσματα μεταξύ των ομάδων που ισοβάθμησαν. 
***Ανέβηκαν στη Β΄ Εθνική**:
**Δ.Α.Σ. Άνω Λιοσίων
**Ο.Φ.Η.
**Δαναός Τρικάλων
**Μαντουλίδης-Ιπποκράτης Θεσ.

## Πηγές
*"Ματιές στα σπορ", Ιανουάριος 1999.

Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 1997 1998
Πρωταθλημα Ελλαδος Β Ανδρων 1997 1998
Ιππώ (αποσαφήνιση)

Με το όνομα **Ιππώ** αναφέρονται τα παρακάτω μυθολογικά πρόσωπα:

* Ιππώ, θυγατέρα του Σκεδάσου.
* Ιππώ, Ωκεανίδα που αναφέρεται από τον Ησίοδο στη Θεογονία.
* Ιππώ ή Ιππολύτη, Αμαζόνα που τιμωρήθηκε από τη θεά Άρτεμη.
* Ιππώ ή Ίππη, κόρη του κένταυρου Χείρωνα.
* Ιππώ, τροφός του Διονύσου. 

## Παραπομπές
Πρωθυπουργός της Αυστραλίας

Ο **Πρωθυπουργός της Κοινοπολιτείας της Αυστραλίας** (αγγλικά: *Prime Minister of the Commonwealth of Australia*) είναι ο αρχηγός κυβέρνησης στην Αυστραλία. Αποτελεί τον ανώτατο βασιλικό υπουργό, προεδρεύει του υπουργικού συμβουλίου και είναι ο επικεφαλής της Εθνικής Επιτροπής Ασφαλείας. Το αξίωμα δεν αναφέρεται στο Σύνταγμα της Αυστραλίας και υφίσταται μόνο στην άγραφη παράδοση. Παρόλ' αυτά, αποτελεί την ισχυρότερη κοινοβουλευτική θέση στην Αυστραλία. Ο διορισμός του γίνεται από τον Γενικό Κυβερνήτη.

Σχεδόν πάντα και κατά τις συμβάσεις, ο Πρωθυπουργός είναι ο επικεφαλής του κόμματος που διαθέτει την πλειοψηφία σε έναν συνασπισμό κομμάτων στην Αυστραλιανή Βουλή των Αντιπροσώπων. Ωστόσο, δεν απαιτείται από το σύνταγμα ο πρωθυπουργός να παρίσταται στη συνεδρίαση της βουλής. Σε μάι και μοναδική περίπτωση, διορίστηκε πρωθυπουργός ένας γερουσιαστής, ο Τζον Γκόρτον, ο οποίος στη συνέχεια παραιτήθηκε από μέλος της Γερουσίας και εξελέγη μέλος της Βουλής των Αντιπροσώπων (ο γερουσιαστής Τζορτζ Πιρς ήταν για 7 μήνες υπηρεσιακός πρωθυπουργός το 1916 όταν ο Μπίλι Χιουζ απουσίαζε στο εξωτερικό).

Σημερινός πρωθυπουργός είναι ο Άντονι Αλμπανίζι από τις 23 Μαΐου 2022. 

## Δείτε επίσης
*Κατάλογος πρωθυπουργών της Αυστραλίας

## Παραπομπές
Ιππών (αποσαφήνιση)

Με το όνομα **Ιππών** αναφέρονται οι παρακάτω αρχαίες πόλεις, οι οποίες ήταν αποικίες των Καρχηδονίων στις ακτές της βόρειας Αφρικής:

* Ιππών Διάρρυτος, πόλη μεταξύ Καρχηδόνας και Ιτύκης, η σημερινή Μπιζέρτα της Τυνησίας.
* Ιππών Βασιλικός ή Ιππών Ρήγιος, πόλη στις εκβολές του ποταμού Ρουβρικάτου της Νουμιδίας, η σημερινή Ανάμπα της Αλγερίας.

αλλά και ο
* αστεροειδής 426 Ιππών 

## Παραπομπές
Κατάλογος πρωθυπουργών της Αυστραλίας

Ακολουθεί ένας **κατάλογος με τους διατελέσαντες πρωθυπουργούς της Αυστραλίας**.
Τα κόμματα που αναγράφονται αφορούν τις περιόδους πρωθυπουργικής θητείας των προσώπων.
## Κατάλογος

## Παραπομπές


## Εξωτερικοί σύνδεσμοι
*Επίσημος δικτυακός τόπος του Πρωθυπουργού της Αυστραλίας

*
Αυστραλια
Κατάλογος γενικών κυβερνητών της Αυστραλίας

Το αξίωμα του Γενικού Κυβερνήτη της Αυστραλίας χρησιμοποιήθηκε στη διάρκεια της αποικιακής περιόδου στη χώρα. ο Σερ  Τσαρλς Φιτσρόι (Κυβερνήτης της Νέας Νότιας Ουαλίας την περίοδο 1846–1855) και ο Σερ Ουίλιαμ Ντένισον (Κυβερνήτης της Νέας Νότιας Ουαλίας το 1855–1861) έφεραν επίσης τον επιπλέον τίτλο του Γενικού Κυβερνήτη, επειδή η δικαιοδοσία τους επεκτάθηκε και σε άλλες αποικίες στην Αυστραλία.

## Γενικοί Κυβερνήτες της Αυστραλίας

## Σημειώσεις


## Επιπλέον βιβλιογραφία
* 
*  (pp 515, 519, 548)

## Εξωτερικοί σύνδεσμοι
* The Office of the Governor-General
* The use of the reserve powers 
* A Mirror to the People a 58-minute documentary film on the Office of Governor-General of Australia 1999. Dir: Daryl Dellora. Features Sir William Deane, Sir Zelman Cowen, Sir Ninian Stephen. Special Commendation ATOM Awards.


Κατηγορία:Κατάλογοι
Σαφχάουζεν

Το **Σαφχάουζεν** () είναι πόλη στην Ελβετία και κύρια πόλη του καντονίου του Σαφχάουζεν. Είναι η βορειότερη πόλη της Ελβετίας. Νοτιοδυτικά της πόλης βρίσκεται ο μεγαλύτερος στην Ευρώπη καταρράκτης του Ρήνου. 


Εικόνα:SchaffhausenRheinfall1.jpg|Καταρράκτης του Ρήνου.
Εικόνα:Erker_Schaffhausen.jpg|Κτίριο της παλιάς πόλης.


## Παραπομπές


## Εξωτερικοί σύνδεσμοι
* 

Κατηγορία:Πόλεις της Ελβετίας
Κατηγορία:Πρώην πριγκιπάτα
Κατηγορία:Πρώην δημοκρατίες
Γρηγόριος Δενδρινός

Ο **Γρηγόριος Δενδρινός** (1767-1852) ήταν επίσκοπος και αγωνιστής της Ελληνικής Επανάστασης.

## Βίος
Ο Γρηγόριος Δενδρινός γεννήθηκε στην Ιθάκη το 1767. Ως ιερομόναχος πριν το 1808 διορίσθηκε επίτροπος του μεγάλου λογοθέτη της Μεγάλης Εκκλησίας Αλέξανδρου Μάνου στην εξαρχία Ψαρών. Τον Μάρτιο του 1811 χειροτονήθηκε στον Ιερό Ναό Παμμεγίστων Ταξιαρχών Μεγάλου Ρεύματος (*Arnavutköy*) τιτουλάριος Επίσκοπος Ευδοκιάδος, Βοηθός Επίσκοπος της Αρχιεπισκοπής Κωνσταντινουπόλεως και τοποθετήθηκε αρχιερατικώς προϊστάμενος της ενορίας Μεγάλου Ρεύματος στην Κωνσταντινούπολη.

Το 1817 παραιτήθηκε από τη θέση αυτή και, αφού ξέσπασε η Ελληνική Επανάσταση, το 1823, μετέβη στην Πελοπόννησο. Εκεί συνεργάστηκε με τους Νέγρη, Μαυροκορδάτο, Κουντουριώτη. Το 1825 πήγε στον Λίβανο όπου προσπάθησε ανεπιτυχώς να πείσει τους χριστιανούς να ξεσηκωθούν εναντίων των Οθωμανών, με το επιχείρημα ότι θα έχουν μεγάλες πιθανότητες επιτυχίας επειδή ο στρατός τους είναι απασχολημένος στην Ελλάδα. Επιδίωκε έτσι να δημιουργήσει ένα δεύτερο μέτωπο στους Οθωμανούς, ώστε να μοιραστούν οι δυνάμεις τους και να μειωθεί η πίεση στις επαναστατημένες περιοχές της Ελλάδας. Το 1826 στάλθηκε στη Συρία ως διπλωματικός εκπρόσωπος, αλλά συνελήφθη στο Χαλέπι και μεταφέρθηκε στην Αίγυπτο, όπου εργάστηκε εργάτης στα κτήματα του Μεχμέτ Αλή.

Τον Απρίλιο του 1826 επέστρεψε στην Ελλάδα και το 1828 διορίστηκε τοποτηρητής της Μητροπόλεως Παλαιών Πατρών. Στις 10 Φεβρουαρίου 1830 ορίστηκε τοποτηρητής της Επισκοπής Κερνίκης (ή Κερνίτζης ή Κερνίτσης) και Καλαβρύτων. Από τη θέση αυτή παύθηκε στις 23 Ιουνίου 1830. Μετά τη μονομερή ανακήρυξη του αυτοκεφάλου της Εκκλησίας της Ελλάδος το 1833, εξελέγη από την Αντιβασιλεία στις 21 Νοεμβρίου 1833 Επίσκοπος Αιγιαλείας. Στις 17 Ιουλίου 1842 εξελέγη Επίσκοπος Αχαΐας, στην οποία προσαρτήθηκε και η Επισκοπή Αιγιαλείας.

Απεβίωσε στις 21 Φεβρουαρίου 1852.

## Παραπομπές


## Πηγές
* 
* Χρίστος Πατρινέλης, «Γρηγόριος Ευδοκιάδος», Θρησκευτική και Ηθική Εγκυκλοπαίδεια, τομ. 4 (1964), στ.804

Κατηγορία:Μητροπολίτες Παλαιών Πατρών
Κατηγορία:Μητροπολίτες Καλαβρύτων
Ελισάβετ της Σικελίας, Βασίλισσα της Ουγγαρίας

Η **Ελισάβετ της Σικελίας** (1261 - 1303) ήταν η μικρότερη κόρη και το μικρότερο παιδί του βασιλιά της Νάπολης Καρόλου του Ανδεγαυού και της πρώτης συζύγου του Βεατρίκης της Προβηγκίας.

Παντρεύτηκε τον βασιλιά της Ουγγαρίας Λαδίσλαο Δ΄ (1270) σε ηλικία μόλις 7 ετών την περίοδο του γάμου, δεν απέκτησαν παιδιά.

## Βασίλισσα της Ουγγαρία

Ο Λαδίσλαος παραμέλησε την σύζυγο του για λογαριασμό της παγανιστικής φυλής των Κουμάνων αφού και ο ίδιος ήταν μισός Κουμάνος από την μητέρα του Ελισάβετ, ο Λαδίσλαος φορούσα πάντα Κουμάνικα ρούχα και σχεδόν όλοι οι φίλοι του ήταν Κουμάνοι, στην αυλή τους ζούσε τον περισσότερο χρόνο του και ελάχιστα στην Ουγγαρία. Απέκτησε ερωμένη από τους Κουμάνους (1286) με αποτέλεσμα να συλλάβει την Ελισάβετ και να την φυλακίσει στο Νησί της Μαργαρίτας για τρία χρόνια, ελευθερώθηκε αφού συμφιλιώθηκε με τον σύζυγο της (1289), αλλά όταν είδε ότι δεν είχε υποστήριξη από τους βαρόνους της Ουγγαρίας επέστρεψε ξανά στους Κουμάνους.

Ο σύζυγος της πέθανε (1290) τον διαδέχθηκε ο μακρινός ξάδελφος του Ανδρέας Γ΄ της Ουγγαρίας, η Ελισάβετ γύρισε στην Νάπολη αλλά στην συνέχεια επέστρεψε ξανά στην Ουγγαρία (1294) όπου η βασίλισσα Φανέζα της ανέθεσε τις δωρεές της εκκλησίας στο Βεσζπρέμ.

## Τελευταία χρόνια

Επέστρεψε στην Νάπολη το 1301 και έγινε μοναχή στο μοναστήρι του Αγίου Πέτρου το οποίο είχε ιδρυθεί από την νύφη της Μαρία της Ουγγαρίας, πέθανε σε δυο χρόνια και τάφηκε στο ίδιο μοναστήρι.

## Πρόγονοι


## Παραπομπές
 		


## Πηγές

*Chisholm, Hugh, ed. (1911). "article name needed". Encyclop?dia Britannica (11th ed.). Cambridge University Press.
*Steven Runciman, The Sicilian Vespers, (Cambridge University Press, 2000), 138.

Κατηγορία:Οίκος των Καπετιδών
Κατηγορία:Βασίλισσες της Ουγγαρίας (σύζυγοι βασιλέων)
Μαλούσα

Η **Μαλούσα** ή **Μαλφρίντα** ιστορικά είναι γνωστή ως υπηρέτρια της Αγίας Όλγας και σύζυγος του Σβιατοσλάβ Α΄ του Κιέβου. Σύμφωνα με τα σλαβικά χρονικά, ήταν η μητέρα του Βλαδίμηρου Α' του Κιέβου και η αδερφή του Ντομπρίνια. Τα νορβηγικά έπη περιγράφουν η μητέρα του Βλαδίμηρου ως προφήτισσα που έζησε μέχρι την ηλικία των 100 και την έφεραν από το σπήλαιο στο παλάτι για να προβλέψει το μέλλον. Η Μαλούσα θάφτηκε στο Κόροστεν, στην Ουκρανία, με τον μικρό της γιο Βλαδίμηρο.
## Προέλευση
Καθώς τα χρονικά σιωπούν σχετικά με το θέμα της γενεαλογίας της Μαλούσα, Ρώσοι και Ουκρανοί ιστορικοί από τον 19ο αιώνα επινόησαν διάφορες θεωρίες για να εξηγήσουν τους πρόγονους και το όνομά της. 
Ο Αλεξέι Σακματώβ θεωρεί ότι η Μαλούσα είναι κόρη του Μστίσα Σβενελντοβίτς, γιου του Σβελντ, ενός Βαράγγου πολέμαρχου. Πίστευε ότι το όνομα Μαλούσα είναι η σλαβική εκδοχή για το σκανδιλαβικό όνομα Μάλφριντ. Σε αυτήν την περίπτωση, η Μαλούσα είχε νορβηγική προέλευση.
Ο ιστορικός Ντμίτρι Ιλοβάισκι κατάφερε να σχεδιάσει ένα αντίθετο συμπέρασμα: ότι η σλαβική ονομασία Μαλούσα έχει μετατραπεί στο σκανδιλαβικό όνομα Μάλφριντ. Ο ισχυρισμός αυτός δεν είχε καμία ευρύτερη υποστήριξη. Ο Ντμίτρι Προζορόβσκι πίστευε ότι η Μαλούσα ήταν η κόρη του Μαλ, ενός Δρεβλιανού ηγέτη, του ίδιου που ήθελε να παντρευτεί την Αγία Όλγα όταν χήρεψε.

## Παραπομπές


Κατηγορία:Προφήτες
Κατηγορία:Μεσαιωνική ιστορία της Ρωσίας
Κατηγορία:Ιστορία της Ουκρανίας
Beatshapers

Η **Beatshapers Ltd.** είναι Ουκρανική εταιρεία προγραμματισμού και έκδοσης βιντεοπαιχνιδιών. Εργάζεται στις παγκόσμιες αγορές για φορητές και κονσόλες βιντεοπαιχνιδιών.

## Ιστορία
Ιδρύθηκε το 2006, το καλοκαίρι του 2009 είχε γίνει μια πλήρους κλίμακας στούντιο ανάπτυξης με τη δημοσίευση των δυνατοτήτων και των ανεπτυγμένων και των αυτο-δημοσιευμένων PlayStation minis. Η Beatshapers έχει επίσης μια αδελφή εταιρεία, την Noisaurs, η οποία παράγει ήχο, σχεδιασμό και μουσική για τα βιντεοπαιχνίδια.

## Πλατφόρμες ανάπτυξης
Η Beatshapers έχει την άδεια να αναπτύσσει για PlayStation 4 PlayStation Vita, PlayStation 3, PlayStation Portable, DS, Wii, Xbox 360, iPhone, iPad και να έχει μια ιδιότητα εκδότη για PlayStation Network στην Ευρώπη και τη Βόρεια Αμερική, αλλά και μέρος του προγράμματος ID@XBOX της Microsoft.

## Ανεπτυγμένα παιχνίδια
* *MelodyBloxx* (PS minis, ακυρώθηκε)
* *[[BreakQuest]]: Extra Evolution* (PSP and PS Vita)
* *StarDrone Extreme* (PS Vita)
* *Z-Run* (PS Vita)
* *Ready to Run* (PS4)
* *#killallzombies* (PS4)

## Εξωτερικοί Σύνδεσμοι
* Επίσημη ιστοσελίδα

Κατηγορία:Εταιρείες ανάπτυξης βιντεοπαιχνιδιών
Κατηγορία:Εκδότες βιντεοπαιχνιδιών
Γρηγόριος ο Αδριανουπόλεως

Ο **Γρηγόριος** (;-1860) ήταν επίσκοπος της Ορθόδοξης Εκκλησίας τον 19ο αιώνα.

## Βίος
Γεννήθηκε στην Κωνσταντινούπολη περί το 1785, όπου και σπούδασε. Ασχολήθηκε με την βυζαντινή μουσική και κατείχε το αξίωμα του Μεγάλου Αρχιδιακόνου από το 1813 ως το 1818. Ο αδερφός του: Άγιος Θεόδωρος ο Νεομάρτυρας ο Βυζαντινός.

Το 1818 εξελέγη Μητροπολίτης Τιβεριουπόλεως και Στρωμνίτσης και το 1830 Μητροπολίτης Αδριανουπόλεως. Το 1840 εξαναγκάστηκε από τους Τούρκους σε παραίτηση και κατέφυγε στη Μονή Βατοπεδίου στο Άγιον Όρος, όπου  πέθανε το 1860.

Στα 1830 εξέδωσε στην Κωνσταντινούπολη την ακολουθία των 15 εν Τιβεριουπόλει Μαρτύρων,

## Παραπομπές


## Πηγές
* Νικόλαος Φορόπουλος, «Γρηγόριος Αδριανουπόλεως», Θρησκευτική και Ηθική Εγκυκλοπαίδεια, τόμ. 4 (1964), στ.804
* 

Κατηγορία:Μητροπολίτες Αδριανουπόλεως
Κατηγορία:Αρχιγραμματείς της Αγίας και Ιεράς Συνόδου του Οικουμενικού Πατριαρχείου
Γιαν Πάινας

Ο **Γιαν Πάινας** (ολλανδικά: *Jan Symonsz. Pynas*, 1582, Άλκμααρ- 1631, Άμστερνταμ) ήταν Ολλανδός ζωγράφος της ολλανδικής Χρυσής Εποχής.

## Βιογραφία
Σύμφωνα με τον Άρνολντ Χαουμπράκεν, οι Γιαν και Γιάκομπ Πάινας ήταν επιδέξιοι ζωγράφοι τοπίων και μορφών, αλλά ο Γιαν ήταν καλύτερος από τον Γιάκομπ. Ο Γιαν ταξίδεψε στην Ιταλία το 1605 μαζί με τον Πίτερ Λάστμαν και πέρασαν μερικά χρόνια εκπαιδευόμενοι στην Τέχνη από μεγάλους Ιταλούς Δασκάλους.

Σύμφωνα με το Ολλανδικό Ίδρυμα Ιστορίας της Τέχνης ήταν αδελφός του Γιάκομπ και πραγματοποίησε δύο ταξίδια στην Ιταλία, ένα το 1605 κι ένα το 1617, ενώ δεν είναι βέβαιο αν ήταν μαζί του και ο αδελφός του . Στη Ρώμη συνδέθηκε φιλικά με τους Άνταμ Ελζχάιμερ, Πίτερ Λάστμαν και Γιάκομπ Ερνστ Τόμαν φον Χάγκελσταϊν. 

Η αδελφή του Γιαν, Μάινσχε (Meynsge) παντρεύτηκε τον καλλιτέχνη Γιαν Τενχάχελ το 1611. Ήταν ο Δάσκαλος των Μπαρτολομέους Μπρέινμπερχ και Στεφεν φαν Χόορ.

Τα έργα των αδελφών Πάινας είναι παρόμοια σε ύφος με αυτά του Άνταμ Ελζχάιμερ και υπάρχει προϊστορία εσφαλμένων αποδόσεων έργων μεταξύ των τριών καλλιτεχνών, γιατί και οι δύο αδελφοί Πάινας υπέγραφαν τα έργα τους ως "J. Pynas."

Ο Γιαν απεβίωσε στο Άμστερνταμ. Ο Γιάκομπ έζησε αρκετά χρόνια μετά από τον θάνατο του αδελφού του και πιστεύεται ότι απεβίωσε στο Ντελφτ.

## Επιλεγμένα έργα
* 1605 - *Η Ανάσταση του Λαζάρου*, (Ασάφενμπουργκ)
* 1610 - *Ο Μωυσής μετατρέπει το νερό σε αίμα*, (Οικία - Μουσείο Ρέμπραντ, Άμστερνταμ)
* 1613 - *Η απελευθέρωση της Άγαρ*, (Μουσείο Suermondt-Ludwig, Άαχεν) 
* 1618 - *Επίδειξη του ματωμένου ενδύματος του Ιωσήφ στον Ιακώβ* (Μουσείο Ερμιτάζ, Αγία Πετρούπολη)
* 1618 - *Ο Ιωσήφ πωλεί καλαμπόκι στην Αίγυπτο*, (Λονδίνο)

## Δείτε επίσης
* Κατάλογος Ολλανδών ζωγράφων
* Ζωγραφική της ολλανδικής Χρυσής Εποχής

## Παραπομπές


## Εξωτερικοί σύνδεσμοι
* 
* Jan Symonsz. Pynas στο Artnet

Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής
Γρηγόριος Παπαδοπετράκης

Ο **Γρηγόριος Παπαδοπετράκης** (1828-1889) ήταν Έλληνας επίσκοπος Ιεροσητείας και ιστορικός.

## Βίος
Ο Γρηγόριος Παπαδοπετράκης γεννήθηκε στα 1828 στην Κρήτη στο χωριό Καλλικράτης Σφακίων. Εκάρη μοναχός στη Μονή Αγίας Τριάδος Τσαγκαρόλων. Στη συνέχεια με υποτροφία της μονής σπούδασε θεολογία στην Αθήνα. Επιστρέφοντας χρημάτισε ηγούμενος στην μονή της μετανοίας του τα χρονικά διαστήματα μεταξύ 1862-1866 και 1873-1876. Στις 3 Φεβρουαρίου 1880 χειροτονήθηκε επίσκοπος Ιεροσητείας. Πέθανε στο Παρίσι τον Σεπτέμβριο του 1889 και τάφηκε στην Αθήνα. Συνέγραψε *Ιστορίαν της μονής Αγίας Τριάδος*.(ανέκδοτη χειρόγραφη) και *Ιστορία της Επαρχίας Σφακίων*, εν Αθήναις 1888, όχι αμερόληπτη, σύμφωνα με τον Νικόλαο Τωμαδάκη.

## Εκδόσεις
* Ἱστορία τῶν Σφακίων ἤτοι μέρος τῆς κρητικῆς ἱστορίας, διηρημένη εἰς δύο βιβλία κυρίως, 1904 και Ἀφοί Βαρδινογιάννη, 1971.
* Γρηγόριος Παπαδοπετράκης, «Ιστορία της Ιεράς Μονής Αγίας Τριάδος επονομαζόμενης των Ζαγκαρολών», *Κρητικά Χρονικά*, 20 (1966), σελ. 17-162.

## Παραπομπές


## Πηγές
*Νικόλαος Τωμαδάκης, «Γρηγόριος ο Παπαδοπετράκης», Θρησκευτική και Ηθική Εγκυκλοπαίδεια, τομ. 4 (1964), στ. 806.

Κατηγορία:Μητροπολίτες Ιεραπύτνης και Σητείας
Κατάλογος έργων του Μουσείου Μπαρτζέλλο

Η σελίδα αυτή περιέχει εικονογραφημένο κατάλογο έργων γλυπτικής του Μουσείου Μπαρτζέλλο (Museo Nazionale del Bargello) της Φλωρεντίας.

Κατηγορία:Κατάλογοι έργων τέχνης ανά μουσείο
Norma John

Οι **Norma John** είναι ένα Φινλανδικό συγκρότημα που αποτελείται από τον Λάσσε Πιιράινεν και τη Λέενα Τιρρόνεν. εκπροσωπήσαν τη Φινλανδία στον Διαγωνισμό Τραγουδιού Eurovision 2017.
Συμμετείχαν στον πρώτο ημιτελικό αλλά δεν κατάφεραν να προκριθούν στο μεγάλο τελικό,καθώς ήρθαν 12οι με μόλις 92 βαθμούς 51 βαθμούς από ψήφους κοινού και 41 από επιτροπές. 

## Παραπομπές


Κατηγορία:Φινλανδικά μουσικά συγκροτήματα
Κατηγορία:Συμμετέχοντες στο διαγωνισμό τραγουδιού Eurovision με τη Φινλανδία
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2017
Λεοπόλδος του Βολφενμπύτελ

Ο **Λεοπόλδος** (12 Οκτωβρίου 1752 - 27 Απριλίου 1787) από τον Οίκο των Γουέλφων ήταν στρατηγός του Πρωσικού στρατού.

## Βιογραφία
Ο Μαξιμιλιανός-Ιούλιος-Λεοπόλδος γεννήθηκε στο Βολφενμπύτελ και ήταν τριτότοκος γιος του Καρόλου Α΄ πρίγκιπα του Βολφενμπύτελ και της Φιλιππίνας-Καρλότας των Χοεντσόλερν, κόρης του Φρειδερίκου-Γουλιέλμου βασιλιά της Πρωσίας.

Το 1780 ήταν 28 ετών όταν απεβίωσε ο πατέρας του. Τον διαδέχθηκε ο πρωτότοκος αδελφός του Κάρολος-Γουλιέλμος-Φερδινάνδος. Ο Λεοπόλδος, ως νεότερος γιος, δεν περίμενε διαδοχή και έκανε σταδιοδρομία στο στρατό, όπως οι θείοι του Άντον-Ούλριχ στρατηγός στη Ρωσία, Λουδοβίκος-Ερνέστος στρατηγός στην Ολλανδία και Φερδινάνδος στρατηγός στην Πρωσία.

Έγινε στρατηγός, όπως και ο δευτερότοκος αδελφός του Φρειδερίκος-Αύγουστος, στο στρατό της Πρωσίας. Όπως και οι αδελφοί του Φρειδερίκος-Αύγουστος και Γουλιέλμος-Αδόλφος, ήταν ελευθεροτέκτονας. Μάλιστα ο πρώτος είχε υψηλό αξίωμα στη Στοά του Βερολίνου. Ο Λεοπόλδος απεβίωσε το 1787 στη Φραγκφούρτη, στην Πρωσία, σε ηλικία 35 ετών, χωρίς να έχει νυμφευτεί.

## Πηγές
* Οίκος των Γουέλφων

Κατηγορία:Οίκος των Γουέλφων
Γουλιέλμος του Μπράουνσβαϊγκ

Ο **Γουλιέλμος** (*Wilhelm*, 25 Απριλίου 1806 - 18 Οκτωβρίου 1884) από τον Οίκο των Γουέλφων ήταν δούκας του Μπράουνσβαϊγκ (1830-1884). Ήταν ο τελευταίος του κλάδου των Γουέλφων-Λύνεμπουργκ-Βολφενμπύτελ.

## Βιογραφία
Ο *Γουλιέλμος Αύγουστος Λουδοβίκος Μαξιμιλιανός Φρειδερίκος* ήταν ο δευτερότοκος γιος του Φρειδερίκου Γουλιέλμου του Μπράουνσβαϊγκ και της Μαρίας, κόρης του Καρόλου Λουδοβίκου της Βάδης. Όταν απεβίωσε ο πατέρας του το 1815 ήταν 9 ετών και ο αδελφός του Κάρολος ήταν 11. Την κηδεμονία τους ανέλαβε ο συγγενής τους Γεώργιος Δ΄ του Ηνωμένου Βασιλείου.

Το 1823 έγινε ταγματάρχης στον πρωσικό στρατό. Το 1823 ο αδελφός του θεωρήθηκε ενήλικος και ανέλαβε την εξουσία, αλλά η διακυβέρνηση ήταν άστοχη και διεφθαρμένη. Με αφορμή ένα διάταγμά του το 1830 ο λαός ξεσηκώθηκε και εισέβαλε στο ανάκτορο, που το έκαψε. Ο Κάρολος Β΄ διέφυγε και ο Γουλιέλμος ανέλαβε προσωρινά. Ένας νόμος των Γουέλφων του επέτρεψε, ένα έτος μετά, να γίνει το 1831 δούκας του Μπράουσβαϊγκ μόνιμα. Άφησε το μεγαλύτερο μέρος της διακυβέρνησης στους υπουργούς του και περνούσε τον καιρό του έξω από το δουκάτο, στην κτήση του στο Οέλς (Ολέσνικ) στη Σιλεσία.

Είχε προσχωρήσει στη Βορειο-Γερμανική Συνομοσπονδία το 1866, που την καθοδηγούσε η Πρωσία και ζήτησε να τον κληρονομήσει ο πλησιέστερος άρρην συγγενής του Ερνέστος Αύγουστος Β΄. Η Πρωσία, επειδή ο Ερνέστος Αύγουστος Β΄ διεκδικούσε το Αννόβερο, αρνήθηκε και οι σχέσεις τους περιήλθαν σε ένταση. Το 1884 απεβίωσε ο Γουλιέλμος και δημιουργήθηκε κρίση στη διαδοχή. Ο Γουλιέλμος Β΄ της Γερμανίας δεν επέτρεπε στον κληρονόμο να έρθει, φοβούμενος ότι η διεκδίκηση του Αννοβέρου θα κατέστρεφε την ειρήνη. Ορίστηκε επιτροπή που έθεσε αντιβασιλέα στο δουκάτο, αλλά ο Ερνέστος Αύγουστος Β΄ αποκαλούσε τον εαυτό του *δούκα του Μπράουνσβαϊγκ* και ήρθε και έμενε στην Αυστρία, στα σύνορα με τη Γερμανία. Η διένεξη κράτησε 29 έτη. Το 1913 ο Ερνέστος Αύγουστος Γ΄, γιος του προηγουμένου, στον οποίο ο Γουλιέλμος είχε αφήσει την ιδιωτική του περιουσία, νυμφεύτηκε την κόρη του Γουλιέλμου Β΄ της Γερμανίας, Βικτωρία Λουίζα, με τον όρο να παραιτηθεί των αξιώσεών του στο Αννόβερο, οπότε του παραχωρήθηκε το δουκάτο.

## Οικογένεια
Δεν νυμφεύτηκε, αλλά είχε μια σειρά από νόθα τέκνα.

## Πηγές
*Meyers Konversationslexikon, 1889
*Allgemeine Deutsche Biographie, vol. 43, p. 4-13

Κατηγορία:Οίκος των Γουέλφων
Κατηγορία:Προτεστάντες μονάρχες